पब्लिक प्लेस में नमाज पढ़ने पर की पीटाई; जानिए वायरल VIDEO का सच
सोशल मीडिया पर एक युवक की पीटाई का वीडियो वायरल हो रहा है। इसमें देखा जा सकता है कि युवक घुटने के बल जमीन पर बैठा है। इस दौरान एक शख्स उस युवक के चेहरे पर लात मारता है। इसके बाद वो घसीटते हुए जमकरMuslim youth attacked in China, beaten for offering Namaz in public place; Know the truth of viral VIDEO
सोशल मीडिया पर एक युवक की पीटाई का वीडियो वायरल हो रहा है। इसमें देखा जा सकता है कि युवक घुटने के बल जमीन पर बैठा है। इस दौरान एक शख्स उस युवक के चेहरे पर लात मारता है। इसके बाद वो घसीटते हुए जमकर लातें मारता है।
दावा किया जा रहा है कि ये वीडियो चीन का है। जहां सार्वजनिक जगह पर नमाज पढ़ने पर उइगुर मुस्लिम युवक की दूसरे समुदाय के व्यक्ति पिटाई की। वीडियो शेयर कर यूजर्स ने लिखा- चीन में सार्वजनिक स्थानों पर नमाज और धार्मिक आचरण की अनुमति नहीं है। चीन में सार्वजनिक जगह पर नमाज अदा करते उइगर मुस्लिम की क्रूरतापूर्वक दूसरे समुदाय के व्यक्ति द्वारा पिटाई की गई। (अर्काइव)
वीडियो के की-फ्रेम को गूगल पर रिवर्स सर्च करने पर हमें इससे जुड़ी कई मीडिया रिपोर्ट्स मिलीं। मीडिया रिपोर्ट्स के मुताबिक, जनवरी 2020 का ये वीडियो थाइलैंड के नखोन सवन प्रांत का है। दरअसल, वीडियो में दिख रहा चियांग माई नाम का पीड़ित युवक TMN नाम की फाइनेंस कंपनी में जॉब करता था। उसे कंपनी ने ग्राहकों से लोन के पैसा वसूल करने का काम सौंपा था।
कई बार ग्राहक आर्थिक तंगी के चलते लोन नहीं चुका पाते थे। ऐसे में चियांग अपने दोस्तों से उधार लेकर ग्राहकों का लोन भर देता था और जब ग्राहकों से पैसा मिल जाता तो वो अपने दोस्तों से लिया उधार वापस कर देता था।
इस बात की भनक कंपनी को लग गई। इसके बाद कंपनी में साथ काम करने वाले सह कर्मियों ने ही चियांग की बूरी तरह पीटाई कर दी। इस घटना के बाद पुलिस ने कंपनी के खिलाफ कार्रवाई करते हुए पीड़ित को सुरक्षा मुहैया करवाई थी।
साफ है कि सोशल मीडिया पर वायरल वीडियो के साथ किया जा रहा दावा पूरी तरह गलत है। ये वीडियो चीन में उइगर मुस्लिम पर हमले का नहीं बल्कि थाईलैंड में लोन कंपनी के कर्मचारी का है।